text: [{"text_idx": "#000000", "text": "Bru\u0301\u00f0arkalendarinKomandi bru\u0301dleypSkra\u0301set bru\u0301dleypBru\u0301dleypsgreinarVeitararSkra\u0301set veitaraHja\u0301lparto\u0301lSangsavnMinnis-listiBru\u0301dleyps kostna\u00f0urYnskilistinAlt samla\u00f0"}, {"text_idx": "#000002", "text": "Vit hittust fyrstu fer\u00f0 til eitt bru\u0301dleyp i\u0301 Hvalba hja\u0301 okkara felagsvinum Alice og Jaspur i\u0301 2013. Joey kom allan vegin u\u0301r Singapore i\u0301 bru\u0301dleyp hja\u0301 Alice. Vit h\u00f8vdu a\u0301\u00f0ur hoyrt um hv\u00f8nn annan fra\u0301 Alice, men vistu ikki no\u0301gv meiri enn navni\u00f0 a\u0301 hv\u00f8rjum \u00f8\u00f0rum. Joey og Alice hittust umbor\u00f0 a\u0301 Logos Hope har t\u00e6r gj\u00f8rdust go\u0301\u00f0ar vinkonur. T\u00e6r vo\u0301ru umbor\u00f0 i\u0301 tri\u0301ggjar ma\u0301na\u00f0ir i\u0301 2011."}, {"text_idx": "#000003", "text": "Ta\u0301 i\u00f0 vit hittust h\u00f8vdu vit no\u0301gv i\u0301 felag og at tosa um. Eftir at Joey fo\u0301r heim aftur, eftir tv\u00e6r vikur i\u0301 F\u00f8royum, hildu vit samband umvegis Facebook. A\u0301ri\u00f0 eftir, a\u0301 sumri i\u0301 2014 m\u00f8tust vit i\u0301 Singapore og gj\u00f8rdust par. N\u00e6stu tvey a\u0301rini bru\u0301ktu vit no\u0301gva ti\u0301\u00f0 a\u0301 Skype, og vitja\u00f0u hv\u00f8nn annan b\u00e6\u00f0i i\u0301 F\u00f8royum og Singapore. Ta\u00f0 longsta vit ikki so\u0301\u00f0ust var sjey ma\u0301na\u00f0ir. Annars so\u0301\u00f0ust vit umlei\u00f0 tri\u00f0ja hv\u00f8nn ma\u0301na\u00f0a. Ikki var ta\u00f0 alti\u0301\u00f0 l\u00e6tt, men vit takka Gudi fyri tru\u0301festi, hann hevur vi\u0301st okkum."}, {"text_idx": "#000004", "text": "I\u0301 dag eru vit b\u00e6\u00f0i lesandi og bu\u0301gva i\u0301 Keypmannahavn har Joey lesur kandidat i\u0301 Climate Change a\u0301 KU og Atli lesur General Engineering a\u0301 DTU. Vit hava nu\u0301 veri\u00f0 gift i\u0301 skjo\u0301tt fy\u0301ra a\u0301r og v\u00e6nta okkara fyrst barn nu\u0301 i\u0301 apri\u0301l 2020."}, {"text_idx": "#000005", "text": "Hvussu reagera\u00f0i Joey, ta\u0301 tu\u0301 spurdi um at giftast?Reaktio\u0301nin var ikki so \u00f8giliga sto\u0301r, ti\u0301 vit h\u00f8vdu tosa\u00f0 um ta\u00f0 frammanundan eisini. Ti\u0301 vit vistu at okkara forhold kom at vera \u201dLong distance\u201d i\u0301 longri ti\u0301\u00f0. Ta\u00f0 var umra\u0301\u00f0andi fyri okkum at hava eitt endama\u0301l at stevna i\u0301mo\u0301ti fra\u0301 byrjani. Ta\u00f0 var ein einf\u00f8ld innilig l\u00f8ta."}, {"text_idx": "#000006", "text": "Dato fyri vi\u0301gsluna: 21. mai 2016"}, {"text_idx": "#000007", "text": "Gestir til veitsluna: 110 fo\u0301lk"}, {"text_idx": "#000009", "text": "Var ta\u00f0 veitsla fyri innbodnum ella opi\u00f0 hu\u0301s ella v\u00e6lkomst vi\u00f0 tilmelding?Fyri innbodnum"}, {"text_idx": "#000010", "text": "Fi\u0301ggjar\u00e6tlan:I\u0301rokna\u00f0 alt so sum bru\u0301dleyp, flogfer\u00f0ir, bru\u0301dleypsfer\u00f0, hju\u0301narsigning og bru\u0301\u00f0arhu\u0301s i\u0301 F\u00f8royum umlei\u00f0 100.000 kr. Vit megna\u00f0u at halda fi\u0301ggjar\u00e6tlanina, sum vit h\u00f8vdu planlagt."}, {"text_idx": "#000011", "text": "Hvi\u0301 valdu tit ju\u0301st hetta slag av bru\u0301dleypi?Vit h\u00f8vdu ikki eitt traditionelt kinesiskt bru\u0301dleyp, sum tey plaga at hava i\u0301 Singapore ti\u0301, Joey heldur at tey eru i\u0301 so o\u0301interissant og da\u0301mar ta\u00f0 er betur vi\u00f0 einum inniligum bru\u0301dleypi. Vanliga hevur ein meiri enn 300 gestir. So okkara var eitt li\u0301ti\u00f0 bru\u0301dleyp i\u0301 Singapore. Eftir bru\u0301dleypi\u00f0 i\u0301 Singapore h\u00f8vdu vit eina hju\u0301narsigning heima i\u0301 F\u00f8royum i\u0301 Seglloftinum a\u0301 Tv\u00f8royri og bru\u0301\u00f0arhu\u0301s heima i\u0301 Hvalba fyri familju og vinfo\u0301lkum her heima."}, {"text_idx": "#000012", "text": "Bru\u0301\u00f0ardagurinVit h\u00f8vdu vi\u0301gsluna i\u0301 einum gar\u00f0i a\u0301 Raffels Hotel, har familja og vinir vo\u0301ru til sta\u00f0ar, har vit go\u0301\u00f0u okkara lyftir til Gud og hv\u00f8nn annan. Eftir hetta h\u00f8vdu vit eina veitslu, sum var inni i\u0301 matstovuni. Vit fingu eitt or\u00f0 fra\u0301 einum Pastori, sum vit kenna og so sungu nakrir stuttar lovsangir vi\u00f0 okkara gestum. Vit h\u00f8vdu eisini eitt live-band sum gj\u00f8rdu kv\u00f8ldi sera hugnaligt. Eftir at gestirnir fo\u0301ru h\u00f8vdu vit eina li\u0301tla mini fest, sum er partur av kinesisku traditio\u0301nini. Ta\u0301 bru\u0301\u00f0go\u0301murin og hansara \u201cBest-men\u201d bli\u0301va straffa\u00f0ir og arga\u00f0ir av bridesmaids a\u0301\u00f0renn bru\u0301\u00f0go\u0301murin sleppur at si\u0301ggja bru\u0301\u00f0urna."}, {"text_idx": "#000013", "text": "Bru\u0301\u00f0arfer\u00f0inVit fo\u0301ru eitt spontanan tu\u0301r til Bali i\u0301 Indonesia. Har vo\u0301ru vit 5 dagar."}, {"text_idx": "#000014", "text": "Eitt gott ra\u0301\u00f0 til komandi bru\u0301\u00f0arp\u00f8rHetta er tykkara fyrsta sto\u0301ra projekt so ta\u00f0 er ein go\u0301\u00f0 ti\u0301\u00f0, at royna tykkara samarbei\u00f0i og samra\u0301\u00f0ingar evni\u00f0. Tit koma at l\u00e6ra eina ru\u0301gvu fra\u0301 hv\u00f8rjum \u00f8\u00f0rum og um hv\u00f8nn annan... Ta\u0301 ta\u00f0 til ti\u0301\u00f0ir gerst stressandi, men minst til at ongin kemur at varnast ta\u00f0 li\u0301tlu detaljuna, sum tu\u0301 gloymdi. I\u0301 si\u0301\u00f0sta enda er ta\u00f0 eitt ha\u0301ti\u0301\u00f0arhald, at Gud hevur leitt tykkum saman."}, {"text_idx": "#000015", "text": "H\u00f8vdu tit gj\u00f8rt naka\u00f0 \u00f8\u00f0rvi\u0301si um m\u00f8guligt?Vit h\u00f8vdu fingi\u00f0 Osvald OPHfoto at gj\u00f8rt okkara \u201cpost-wedding shoot\u201d i\u0301 F\u00f8royum ti\u0301 hann dugir best (Nei, hetta er ikki sponsorera \ud83d\ude42 hehe)."}, {"text_idx": "#000016", "text": "Hv\u00f8r to\u0301k myndirnarTveir fotografar, sum eru vinir hja\u0301 Joey. Ein to\u0301k myndir og hin to\u0301k film."}, {"text_idx": "#000017", "text": "Hv\u00f8r gj\u00f8rdi ha\u0301r, makeupI\u0301 Singapore gj\u00f8rdi ein vinkona hja\u0301 Joey ha\u0301r og makeup, sum er bru\u0301\u00f0ar-makeup artist.I\u0301 F\u00f8royum var ha\u0301ri\u00f0 gj\u00f8rt hja\u0301 Salong Annger\u00f0 (Systir Atla) og makeup gj\u00f8rdi ein Singaporsk vinkona."}, {"text_idx": "#000018", "text": "Hv\u00f8r gj\u00f8rdi matin til bru\u0301dleypi\u00f0Vit h\u00f8vdu eina 10 r\u00e6tta matskra\u0301, sum bleiv hja\u0301 i\u0301 Halia @ Raffels Hotel og ta\u00f0 var ein blanding av vesturlendskum og asiatiskum mati.I\u0301 F\u00f8royum gj\u00f8rdu familja og vinir no\u0301gva go\u0301\u00f0an mat til allar gestirnar hja\u0301 okkum."}, {"text_idx": "#000019", "text": "Bru\u0301\u00f0arkakaEin kenningur hja\u0301 Joey gj\u00f8rdi bru\u0301\u00f0arkakuna, sum eigur ein kakuhandil i\u0301 Singapore."}]